               EUROOPA KOMISJON
            Brüssel,23.3.2018
            COM(2018) 156 final
            Ettepanek:
            EUROOPA PARLAMENDI JA NÕUKOGU OTSUS
            Globaliseerumisega Kohanemise Euroopa Fondi vahendite kasutuselevõtmise kohta(Belgia taotlus – EGF/2017/010 BE/Caterpillar)

               SELETUSKIRI

               ETTEPANEKU TAUST

               1.Globaliseerumisega Kohanemise Euroopa Fondist (edaspidi „EGF“) rahalise toetuse saamise suhtes kohaldatavad eeskirjad on sätestatud Euroopa Parlamendi ja nõukogu 17. detsembri 2013. aasta määruses (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006
                  1
                (edaspidi „EGFi määrus“).

               2.18. detsembril 2017 esitas Belgia taotluse EGF/2017/010 BE/Caterpillar, et saada pärast ettevõtja Caterpillar ja tema viie tarnija juures toimunud koondamisi
                  2
                (edaspidi „koondamised“) EGFist rahalist toetust.

               3.Pärast taotluse hindamist otsustas komisjon kooskõlas EGFi määruse kõikide kohaldatavate sätetega, et EGFist rahalise toetuse andmise tingimused on täidetud.

               TAOTLUSE KOKKUVÕTE

                        EGFi taotlus

                        EGF/2017/010 BE/Caterpillar

                        Liikmesriik

                        Belgia

                        Asjaomased piirkonnad (NUTS
                           3
                         2. tasand)

                         Hainaut´ provints (BE32)

                        Taotluse esitamise kuupäev

                        18. detsember 2017

                        Taotluse kättesaamise kinnitamise kuupäev

                        18. detsember 2017

                        Lisateabe nõudmise kuupäev

                        24. detsember 2017

                        Lisateabe esitamise tähtaeg

                        4. veebruar 2018

                        Hindamise lõpuleviimise tähtaeg

                        29. aprill 2018

                        Sekkumiskriteerium

                        EGFi määruse artikli 4 lõike 1 punkt a

                        Põhiettevõtja

                        Caterpillar – Solar Gosselies

                        Asjaomaste ettevõtjate arv

                        1

                        Majandussektor(id)

                        (NACE Revision 2 osa)
                           4

                        28 (Mujal liigitamata masinate ja seadmete tootmine)

                        Tütarettevõtjate, tarnijate ja tootmisahela järgmise etapi tootjate arv

                        5
                           5

                        Vaatlusperiood (neli kuud):

                        31. mai 2017 – 30. september 2017

                        Koondamiste arv vaatlusperioodil (a)

                        1 364

                        Koondamiste arv enne või pärast vaatlusperioodi (b)

                        921

                        Koondamiste koguarv

                        2 287

                        Rahastamisnõuetele vastavate toetusesaajate koguarv

                        2 287

                        Sihtrühma kuuluvate toetusesaajate koguarv

                        2 287

                        Sihtrühma kuuluvate mittetöötavate ja mitteõppivate noorte arv

                        300

                        Individuaalsete teenuste eelarve (eurodes)

                        7 575 294

                        EGFi rakendamise eelarve
                           6
                         (eurodes)

                        127 400

                        Kogueelarve (eurodes)

                        7 702 694

                        EGFi toetus eurodes (60 %)

                        4 621 616

               TAOTLUSE HINDAMINE

               Menetlus

               4.Belgia esitas taotluse EGF/2017/010 BE/Caterpillar 18. detsembril 2017, s.t 12 nädala jooksul alates EGFi määruse artiklis 4 sätestatud sekkumiskriteeriumide täitmise kuupäevast. Komisjon kinnitas taotluse kättesaamist samal päeval ja palus Belgia ametiasutustelt lisateavet 24. detsembril 2017. Lisateave esitati kuue nädala jooksul alates teabenõude esitamise kuupäevast. Täieliku taotluse saamisest alates arvestatav 12 nädala pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 29. aprillil 2018.

               Taotluse rahastamiskõlblikkus

               Asjaomased ettevõtjad ja toetusesaajad

               5.Taotlus esitati seoses 2 287 töötaja koondamisega ettevõtja Caterpillar Solar Gosselies (Caterpillar) ja viie tarnija juures. Caterpillar tegutseb NACE Rev. 2 osa 28 (Mujal liigitamata masinate ja seadmete tootmine) alla kuuluvas majandussektoris. Asjaomastes ettevõtjate juures toimunud koondamised leidsid aset NUTS 2 tasandi piirkonnas Hainaut's (BE32).

                        Ettevõtjad ja koondatud töötajate arv

                        Caterpillar

                        1 997

                        Cediwal

                        68

                        Eutraco

                        63

                        Yusen

                        125

                        Attecam

                        9

                        MHP

                        25

                        Ettevõtjaid kokku: 6

                        Koondatuid kokku: 2 287

                        Tegevuse lõpetanud füüsilisest isikust ettevõtjaid kokku:

                        0

                        Rahastamise nõuetele vastavaid töötajaid ja füüsilisest isikust ettevõtjaid kokku:

                        2 287

               Sekkumiskriteeriumid

               6.Belgia ametiasutused esitasid taotluse EGFi määruse artikli 4 lõike 1 punkti a kohaste sekkumiskriteeriumide alusel, milles on seatud tingimuseks, et vaatlusperioodiks oleva nelja kuu jooksul on liikmesriigi ettevõtja juures koondatud vähemalt 500 töötajat, kaasa arvatud töötajad, kelle on koondanud nimetatud ettevõtja tarnijad ja tootmisahela järgmise etapi tootjad.

               7.Neljakuuline vaatlusperiood kestis 31. maist 2017 kuni 30. septembrini 2017.

               8.Vaatlusperioodil toimusid järgmised koondamised:

               –Caterpillar koondas 1 161 töötajat;

               –Caterpillari neli tarnijat koondasid 203 töötajat.

               Koondamiste ja tegevuse lõpetamise juhtude arvutamine

               9.Kõik vaatlusperioodil aset leidnud 1 364 koondamist on arvestatud alates töölepingu tegeliku lõpetamise või selle kehtivuse lõppemise kuupäevast.

               Rahastamise nõuetele vastavad toetusesaajad

               10.Lisaks juba osutatud töötajatele kuuluvad rahastamise nõuetele vastavate toetusesaajate hulka 923 töötajat, kes koondati enne või pärast nelja kuu pikkust vaatlusperioodi. Rahastamise nõuetele vastavate toetusesaajate koguarv on seega 2 287. Töötajad, keda toetati juhtumi EGF/2014/011 BE/Caterpillar puhul, ei kattu kõnealuses taotluses käsitletud töötajatega.

               Seos koondamiste ja maailmakaubanduses globaliseerumise tagajärjel toimunud suurte struktuurimuutuste vahel

               11.Et näidata seost koondamiste ja maailmakaubanduses globaliseerumise tagajärjel toimunud suurte struktuurimuutuste vahel, väidab Belgia, et tööjõu vähendamise peamine põhjus on ehitustööstuses ja kaevandusmasinate tööstuses valitsev üleilmne konkurents ning sellest tulenev Caterpillari turuosa vähenemine
                  7
                masinate turul.

               12.Euroopa kaevandussektoris on tootmine vähenenud 234 miljonilt eurolt 2012. aastal 180 miljoni euroni 2015. aastal
                  8
                ning EL 28 eksport on alates 2014. aastast järsult vähenenud.
                  9

               13.Belgia ametiasutuste esitatud teabe kohaselt asuvad Caterpillari tootmisüksused oma turgude lähedal, mis selgitab Euroopa ja ülemaailmse turu arengu vahelist seost ning Gosselies´s paikneva tehase koondamisi. Eelkõige Aasia osakaal on Caterpillari müügis aastatel 2003–2013 peaaegu kahekordistunud
                  10
               .

               14.2008. aastal oli terase hind Euroopas järsult tõusnud, aga Hiinas oli hind langenud ja on praegu ikka veel Euroopa omast madalam
                  11
               . Seetõttu on masinate tootmine Gosseliesis 21 % kallim kui Hiinas
                  12
               .

               Koondamisi ja tegevuse lõpetamist põhjustanud sündmused

               15.Peamine koondamisi põhjustanud sündmus oli Caterpillar Belgium S.A. 2. septembri 2016. aasta teade, et alustatakse kollektiivse koondamisega Gosselies´s paiknevas tehases.

               16.Praegune taotlus on juba teine Caterpillariga seotud taotlus, mille Belgia on EGFile esitanud. Esimeses EGFi taotluses, mis puudutas koondamisi kõnealuse ettevõtja juures, käsitleti 2014. aastal 1 399 töötajat. Käesolev ettepanek hõlmab ülejäänud 1 997 töötajat.

               17.2015. aastal investeeris Caterpillar uude koosteliini, et oma seisundit turul parandada. Vastupidi ootustele oli majanduskasv Euroopas aga väga aeglane ja seetõttu ei taastunud ettevõtja majanduslik olukord ootuspäraselt.

               18.Teiste tehastega võrreldes pole ettevõtja Gosseliesis paiknev tootmisüksus Belgias enam konkurentsivõimeline. Seetõttu on Caterpillar hakanud oma tootmist üle viima Aasia ja Ladina-Ameerika tärkava turumajandusega riikidesse, nagu Hiina ja Lõuna-Korea, sest need on kiirelt kasvavad uued turud, kus tootmiskulud on väiksed, keskkonnaeeskirjad leebemad ja tööjõukulud tunni kohta väiksemad. Ettevõtja lõpetab nüüd Belgias kogu oma tegevuse.

               Koondamiste eeldatav mõju kohalikule, piirkondlikule või riigi majandusele ja tööhõivele

               19.Valloonia avaliku tööturuasutuse (FOREM) andmetel tõuseb töötuse määr Hainaut' piirkonnas eeldatavalt 6,1 %
                  13
               .

               20.Caterpillari tehase sulgemise tõttu on tarnijad koondanud 288 töötajat.

               21.Enam kui 11 % sihtrühma kuuluvatest töötajatest on üle 55 aasta vanused.

               22.Charleroi tööotsijad on enamjaolt väheste oskustega (50,6 %-l pole keskharidust) ja 40 % neist on pikaajalised töötud (enam kui 24 kuud). Charleroi tööhõive määr on ainult 52,2 %, mis on peaaegu viie protsendipunkti võrra madalam kui Vallooni piirkonna keskmine määr (57,1 %) (Allikas: FOREM)
                  14
               .

               Sihtrühma kuuluvad toetusesaajad ja kavandatud meetmed

               Sihtrühma kuuluvad toetusesaajad

               23.Eeldatavalt osalevad kõik 2 287 koondatud töötajat kõnealuste meetmetega pakutavas tegevuses. Töötajad jagunevad soo, kodakondsuse ja vanuse alusel järgmiselt:

                        Kategooria

                        Sihtrühma kuuluvate
                           toetusesaajate arv

                        Sugu:

                        Mehed:

                        2 115

                        (92,47 %)

                        Naised:

                         172

                        (7,53 %)

                        Kodakondsus:

                        ELi kodanikud:

                        2 233

                        (97,64 %)

                        ELi mittekuuluvate riikide kodanikud:

                         54

                        (2,36 %)

                        Vanuserühm:

                        15–24aastased:

                         2

                        (0,09 %)

                        25–29aastased:

                         70

                        (3,06 %)

                        30–54aastased:

                        1 952

                        (85,34 %)

                        55–64aastased:

                         263

                        (11,51 %)

                        üle 64aastased:

                         0

                        (0,00 %)

               24.Lisaks osutavad Belgia ametiasutused EGFist kaasrahastatud individuaalseid teenuseid kuni 300 mittetöötavale ja mitteõppivale noorele, kes on taotluse esitamise kuupäeval alla 30aastased, arvestades, et punktis 8 osutatud koondamistest 1 364 toimuvad NUTS 2 tasandi piirkonnas Hainaut's (BE32), mis on noorte tööhõive algatuse kohaselt rahastamiskõlblik.

               25.EGFi määruse artikli 6 lõikes 2 on sätestatud, et liikmesriigid võivad kuni 31. detsembrini 2017 osutada EGFist kaasrahastatud individuaalseid teenuseid ka mittetöötavatele ja mitteõppivatele noortele. Ettepanek Euroopa Parlamendi ja nõukogu määruse kohta, mis käsitleb liidu üldeelarve suhtes kohaldatavaid finantseeskirju
                  15
                (edaspidi „koondmäärus“) sisaldab EGFi määruse artikli 6 lõike 2 muudatust, millega laiendatakse erandit mittetöötavate ja mitteõppivate noorte asjus. Andmete põhjal, mille Eurostat 17. jaanuaril 2018 avaldas, on 15–24aastaste töötuse määr Hainaut' piirkonnas 33,3 %. Seega on piirkond EGFi määruse artikli 6 lõike 2 kohaselt rahastamiskõlblik. Seda muudatust kohaldatakse tagasiulatuvalt alates 1. jaanuarist 2018. Seetõttu saab kõnealuse otsuse, mis hõlmab mittetöötavate ja mitteõppivate noorte toetamist, vastu võtta siis, kui koondmäärus on vastu võetud ja jõustub.

               26.Hinnangute kohaselt osaleb meetmetes seega eeldatavasti kokku 2 587 sihtrühma kuuluvat toetusesaajat, sh mittetöötavad ja mitteõppivad noored.

               Kavandatud meetmete rahastamiskõlblikkus

               27.Koondatud töötajatele ning mittetöötavatele ja mitteõppivatele noortele pakutavad individuaalsed teenused hõlmavad järgmisi tegevusi.

               –Abi üksikisikule tööotsingul, juhtumikorraldus ning üldine teabeteenus. Need meetmed hõlmavad individuaalset tööotsinguabi, näiteks (kutse)nõustamist, ja avatud teabeteenuseid töötajatele ning mittetöötavatele ja mitteõppivatele noortele.

               –Koolitus ja ümberõpe. See hõlmab töötajate ning mittetöötavate ja mitteõppivate noorte kutse- ja täiendõpet. Kursuste ettevalmistamisel viidi koolituspakkumised kooskõlla Charleroi arenguprioriteetidega, mis on esitatud kavas CATCH
                  16
               .

               –Ettevõtluse edendamine. Selle meetmega luuakse osalejate jaoks ettevõtjate toetussüsteem, millega nähakse ette tihe koostöö piirkondlike ametiasutustega, kes toetavad füüsilisest isikust ettevõtjate tegevust.

               –Ettevõtte asutamise toetamine. Meetmega antakse ettevõtlusega alustamise toetust, et soodustada füüsilisest isikust ettevõtjana tegutsemist, ettevõtlustegevust, äritegevuse alustamist ja täis- või osaajaga tegutsema hakkamist.

               –Toetused. Need hõlmavad: 1) koolitustoetusi, millega kaetakse selliseid kulusid, mis tööotsijal või mittetöötaval ja mitteõppival noorel on tekkinud koolituse jooksul; 2) liikuvustoetusi, millega soodustatakse kaugemal tööl käimist; 3) toetusi uuesti õppima asumiseks, millega toetatakse haridussüsteemi naasmist ning mida makstakse kuni 12 kuud ja antakse tõendi põhjal, mille taotleja esitab kolmanda taseme õppes osalemise kohta; 4) tööotsingutoetusi, millega aidatakse tööotsijatel ning mittetöötavatel ja mitteõppivatel noortel katta kulusid, mis tekivad tööotsingutega seotud tegevuse käigus; 5) ettevõtlustoetust, millega kaetakse kulusid, mis on tööotsijal tekkinud tööotsingutega seotud tegevuse käigus, ning mida antakse kava põhjal, mille taotlejad individuaalselt või ühiselt esitavad füüsilisest isikust ettevõtjana tegutsemise kohta.

               28.Mittetöötavatele ja mitteõppivatele noortele osutatavad teenused hõlmavad samu meetmeid, mida pakutakse koondatud töötajatele.

               29.Kirjeldatud kavandatud meetmed on aktiivsed tööturumeetmed, mis on EGFi määruse artikli 7 kohaselt rahastamiskõlblikud. Need meetmed ei asenda passiivseid sotsiaalse kaitse meetmeid.

               30.Belgia ametiasutused on esitanud nõutud teabe meetmete kohta, mida asjaomased ettevõtjad peavad võtma riigisiseste õigusaktide või kollektiivlepingute kohaselt. Nad on kinnitanud, et EGFi rahaline toetus ei asenda ühtegi niisugust meedet.

               Hinnanguline eelarve

               31.Hinnanguline kogumaksumus on 7 702 694 eurot, mis hõlmab 7 575 294 euro ulatuses individuaalsete teenuste osutamise kulusid ning 127 400 euro ulatuses ettevalmistus-, haldus-, teavitamis- ja reklaami- ning kontrolli- ja aruandlusmeetmete kulusid.

               32.EGFist taotletud rahalise toetuse kogusumma on 4 621 616 eurot (60 % kogukuludest).

                        Meetmed

                        Osalejate hinnanguline arv

                        Hinnanguline kulu osaleja kohta
                        (eurodes)

                        Hinnanguline kogukulu

                        (eurodes)
                           17

                        Individuaalsed teenused (EGFi määruse artikli 7 lõike 1 punktide a ja c kohased meetmed)

                        Nõustamine ja muud ettevalmistavad meetmed (Reconversion: accompagnement/orientation/insertion)

                        2 587

                        1 852

                        4 790 323

                        Koolitus ja ümberõpe

                        (Formations spécifiques)

                        1 050

                        841

                        883 265

                        Ettevõtluse edendamine

                        (Dispositif d'accompagnement à l'entreprenariat)

                        250

                        463

                        115 743

                        Ettevõtluse alustamise toetus

                        (Bourse de lancement)

                        75

                        10 000

                        750 000

                        Vahesumma (a):

                        Protsent individuaalsete teenuste paketist

                        –

                        6 539 331

                        (86,32 %)

                        Toetused ja stiimulid (EGFi määruse artikli 7 lõike 1 punkti b kohased meetmed)

                        Koolitus- ja liikuvustoetused, toetused uuesti õppima asumiseks, tööotsingu- ja ettevõtlustoetused

                        (formation, prime à l'emploi distant, reprise d'étude, recherche d'emploi et création d'activité)

                        2 587

                        400

                        1 035 963

                        Vahesumma (b):

                        Protsent individuaalsete teenuste paketist

                        –

                        1 035 963

                        (13,68 %)

                         EGFi määruse artikli 7 lõike 4 kohased meetmed

                        1. Ettevalmistusmeetmed

                        –

                        82 000

                        2. Haldamine

                        –

                        10 400

                        3. Teavitamine ja reklaam

                        –

                        5 000

                        4. Kontroll ja aruandlus

                        –

                         30 000

                        Vahesumma (c):

                        Protsent kogukuludest:

                        –

                        127 400

                        (1,65 %)

                        Kogukulud (a + b + c):

                        –

                        7 702 694

                        EGFi toetus (60 % kogukuludest)

                        –

                        4 621 616

               33.Tabelis esitatud meetmetega (EGFi määruse artikli 7 lõike 1 punkti b kohased meetmed) seotud kulud ei ületa 35 % kooskõlastatud individuaalse teenustepaketi kogukuludest. Belgia ametiasutused on kinnitanud, et nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitusmeetmetes.

               34.Belgia ametiasutused on kinnitanud, et füüsilisest isikust ettevõtjate ja selliste isikute puhul, kes on alustanud tegevust ettevõtjana või kes on ettevõtte üle võtnud, ei ületa investeeringud 15 000 eurot ühe toetusesaaja kohta.

               Kulude rahastamiskõlblikkuse periood

               35.Belgia ametiasutused hakkasid sihtrühma kuuluvatele toetusesaajatele individuaalseid teenuseid osutama 22. oktoobril 2016. Seega võib nende meetmete kulude katteks saada EGFist toetust alates 22. oktoobrist 2016 kuni 18. detsembrini 2019.

               36.Belgia ametiasutused hakkasid EGFi rakendamisega seotud halduskulusid kandma 5. septembril 2016. Järelikult on ettevalmistus-, haldus-, teavitamis- ja reklaami- ning kontrolli- ja aruandluskulud EGFi rahalise toetuse jaoks rahastamiskõlblikud alates 5. septembrist 2016 kuni 18. juunini 2020.

               Vastastikune täiendavus liikmesriikide või liidu vahenditest rahastatavate meetmetega

               37.Riiklikud eelfinantseerimise ja kaasfinantseerimise eraldised on teinud Valloonia avalik tööturuasutus FOREM ja Vallooni piirkond.

               38.Belgia on kinnitanud, et EGFist rahalist toetust saavad eespool kirjeldatud meetmed ei saa toetust liidu teistest rahastamisvahenditest.

               Sihtrühma kuuluvate toetusesaajate või nende esindajate või sotsiaalpartnerite ning kohalike ja piirkondlike asutustega konsulteerimise kord

               39.Belgia ametiasutused on märkinud, et kooskõlastatud individuaalse teenustepaketi koostamisel konsulteeriti töörühmaga, kuhu kuulusid Valloonia avalik tööturuasutus SOGEPA
                  18
               , ametiühingute esindajad ja muud sotsiaalpartnerid.

               Juhtimis- ja kontrollisüsteemid

               40.Belgia on komisjonile teatanud, et rahalist toetust haldavad ja kontrollivad samad asutused, mis haldavad ja kontrollivad Euroopa Sotsiaalfondist rahastatavaid meetmeid.

               Asjaomase liikmesriigi kohustused

               41.Belgia on esitanud kõik vajalikud tagatised seoses järgmisega:

               –kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja mittediskrimineerimise põhimõtteid;

               –liikmesriigi ja ELi õigusaktides sätestatud nõuded kollektiivse koondamise kohta on täidetud;

               –töötajaid koondanud ettevõtjad, kes on pärast koondamisi tegevust jätkanud, on täitnud seoses koondamistega oma juriidilised kohustused ning on kooskõlas nendega oma töötajate eest hoolt kandnud;

               –kavandatud meetmed ei saa toetust liidu muudest fondidest ega rahastamisvahenditest ning välistatud on topeltrahastamine;

               –kavandatud meetmed täiendavad struktuurifondidest rahastatavaid meetmeid;

               –EGFi rahaline toetus vastab liidu riigiabi menetlus- ja materiaalõiguse normidele.

               MÕJU EELARVELE

               Eelarvet käsitlev ettepanek

               42.Nõukogu 2. detsembri 2013. aasta määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)
                  19
                artiklis 12 on sätestatud, et EGFi toetused ei tohi ületada iga-aastast maksimaalset summat, milleks on 150 miljonit eurot (2011. aasta hindades).

               43.Olles hinnanud taotlust EGFi määruse artikli 13 lõikes 1 sätestatud tingimuste kohaselt ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotluse alusel rahalise toetuse andmiseks võetaks kasutusele EGFi vahendeid 4 621 616 euro suuruses summas, mis moodustab 60 % kavandatud meetmete kogukuludest.

               44.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 2. detsembri 2013. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta)
                  20
                punktis 13.

               Seotud õigusaktid

               45.Komisjon esitab koos EGFi kasutuselevõtmise otsuse ettepanekuga Euroopa Parlamendile ja nõukogule ettepaneku 4 621 616 euro ümberpaigutamiseks asjakohasele eelarvereale.

               46.Koos EGFi vahendite kasutuselevõtmise otsust käsitleva ettepanekuga võtab komisjon rakendusaktina vastu rahalise toetuse andmise otsuse, mis jõustub päeval, mil Euroopa Parlament ja nõukogu võtavad vastu kavandatud otsuse EGFi vahendite kasutuselevõtmise kohta.

               Ettepanek:

               EUROOPA PARLAMENDI JA NÕUKOGU OTSUS

               Globaliseerumisega Kohanemise Euroopa Fondi vahendite kasutuselevõtmise kohta
                  (Belgia taotlus – EGF/2017/010 BE/Caterpillar)

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006,
                  21
                eriti selle artikli 15 lõiget 4,

               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  22
                eriti selle punkti 13,

               võttes arvesse Euroopa Komisjoni ettepanekut

               ning arvestades järgmist:

               (1)Globaliseerumisega Kohanemise Euroopa Fondi (EGF) eesmärk on toetada maailmakaubanduses globaliseerumise tõttu toimunud suurte struktuurimuutuste, üleilmse finants- ja majanduskriisi jätkumise või uue üleilmse finants- ja majanduskriisi tõttu koondatud töötajaid ja füüsilisest isikust ettevõtjaid, kes on oma tegevuse lõpetanud, ning aidata neil tööturule tagasi pöörduda.

               (2)Nõukogu määruse (EL, Euratom) nr 1311/2013
                  23
                artikli 12 kohaselt ei tohi EGFist antav toetus ületada iga-aastast maksimaalset summat, milleks on 150 miljonit eurot (2011. aasta hindades).

               (3)18. detsembril 2017 esitas Belgia taotluse EGFi vahendite kasutuselevõtmiseks seoses koondamistega ettevõtja Caterpillar ja tema viie tarnija juures ning seoses tegevuse lõpetamisega (edaspidi „koondamised“). Taotluse kohta esitati lisateavet vastavalt määruse (EL) nr 1309/2013 artikli 8 lõikele 3. Taotlus vastab EGFi rahalise toetuse kindlaksmääramise nõuetele, mis on sätestatud määruse (EL) nr 1309/2013 artiklis 13.

               (4)Kooskõlas määruse (EL) nr 1309/2013 artikli 6 lõikega 2 on Belgia teinud otsuse osutada EGFist kaasrahastatud individuaalseid teenuseid ka 300 mittetöötavale ja mitteõppivale noorele.

               (5)Seega tuleks võtta kasutusele EGFi vahendid, et anda Belgia ametiasutuste taotluse alusel rahalist toetust summas 4 621 616 eurot.

               (6)Selleks et EGFi vahendeid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu 2018. aasta üldeelarvest võetakse Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 4 621 616 eurot.

               Artikkel 2

               Käesolev otsus jõustub selle Euroopa Liidu Teatajas avaldamise päeval. Seda kohaldatakse alates [the date of its adoption]*.

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)

                        ELT L 347, 20.12.2013, lk 855.

                     (2)

                        EGFi määruse artikli 3 tähenduses.

                     (3)

                        Komisjoni 8. novembri 2012. aasta määrus (EL) nr 1046/2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).

                     (4)

                        ELT L 393, 30.12.2006, lk 1.

                     (5)

                        Neli tarnijat koondas töötajaid vaatlusperioodil ja üks koondas töötajaid väljaspool seda perioodi.

                     (6)

                        Kooskõlas määruse (EL) nr 1309/2013 artikli 7 lõikega 4.

                     (7)

                        26 %-lt 2003. aastal 13 %-ni 2013. aastal, Caterpillar, teatis juhatusele, 28. veebruar 2013.

                     (8)

                        Eurostat, ettevõtlusstatistika üksikasjalikud aastaandmed tööstuse kohta (NACE Rev. 2, B–E).

                     (9)

                        3,1 miljardilt eurolt 2014. aastal 8 miljonile eurole 2016. aastal, Eurostat,

                     Eurostat: Code DS016890.

                     (10)

                        25 %-lt 2003. aastal 48 %-ni 2013. aastal.

                     (11)

                     http://steelbenchmarker.com/files/history.pdf

                     (12)

                        Caterpillar, teatis juhatusele, 28. veebruar 2013.

                     (13)

                        Arvutus põhineb tööotsijate arvul 2016. aasta detsembris.

                     (14)

                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf

                     (15)

                        http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0009.02/DOC_1&format=PDF

                     (16)

                        Plan CATCH, Accélérer la Croissance de l'Emploi dans la Région de Charleroi, september 2017,

                  http://www.catch-charleroi.be/

                     (17)

                        Ümardamise tõttu ei ole kogusumma päris täpne.

                     (18)

                        Sogepa (Société wallonne de gestion et de participation) on investeerimisfond, kes osutab investeerimisteenust ja aitab korraldada ettevõtete ümberkorraldamiseks tehtud algatusi järgides usaldusväärsuse põhimõtteid ning kestlikku majandus- ja tööstuspoliitikat.

                     (19)

                        ELT L 347, 20.12.2013, lk 884.

                     (20)

                        ELT C 373, 20.12.2013, lk 1.

                     (21)

                        ELT L 347, 20.12.2013, lk 855.

                     (22)

                        ELT C 373, 20.12.2013, lk 1.

                     (23)

                        Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).


               EUROOPA KOMISJON
            Brüssel,16.5.2018
            COM(2018) 291 final
            2018/0144(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) alusel asutatud ühiskomitees seoses kõnealuse komitee otsuse nr x/xxxx eelnõuga
            (EMPs kohaldatav tekst)

               SELETUSKIRI

               1.ETTEPANEKU SISU

               •Ettepaneku põhjused ja eesmärgid

               Käesolev ettepanek käsitleb nõukogu otsust seisukoha kohta, mis võetakse liidu nimel bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) alusel asutatud ühiskomitees seoses kõnealuse komitee otsuse nr x/xxxx (
                  1
               ) eelnõuga.

               2.Ettepaneku taust

               2.1.Bussidega toimuvat rahvusvahelist reisijate juhuvedu käsitlev kokkulepe (Interbusi kokkulepe).

               Bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) (
                  2
               ) (edaspidi „kokkulepe“) eesmärk on hõlbustada kokkuleppeosaliste vahel bussidega osutatava rahvusvahelise sõitjate juhuveoteenuse pakkumist. Kokkulepe jõustus 1. jaanuaril 2003. Kokkulepet on hiljem ajakohastatud ühiskomitee otsusega nr 1/2011 (
                  3
               ).

               Euroopa Liit on kokkuleppe osaline(
                  4
               ).

               Nõukogu võttis vastu nõukogu 27. juuni 2016. aasta otsuse (EL) 2016/1146 (
                  5
               ) seisukoha kohta, mis võetakse Euroopa Liidu nimel bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) alusel asutatud ühiskomitees seoses kõnealuse komitee otsuse nr x/xxxx (varem 1/2016) eelnõuga.

               2.2.Interbusi kokkuleppe alusel asutatud ühiskomitee

               Interbusi kokkuleppe artikli 24 lõike 2 punkti b kohaselt muudab või kohandab ühiskomitee kontrolldokumente ja teisi dokumentide näidiseid, mis on esitatud kokkuleppe lisades. Selleks et võtta arvesse tulevasi liidus võetavaid meetmeid, muudab või kohandab ühiskomitee Interbusi kokkuleppe artikli 24 lõike 2 punkti c kohaselt 1. lisa, milles käsitletakse sõitjate autoveo-ettevõtjatele kohaldatavaid nõudeid, ning 2. lisa, milles käsitletakse busside suhtes kohaldatavaid tehnilisi standardeid. Interbusi kokkuleppe artikli 24 lõike 2 punkti e kohaselt muudab või kohandab ühiskomitee ka sotsiaalsätteid käsitlevaid nõudeid.

               Ühiskomitee võib otsuseid vastu võtta üksnes siis, kui ühiskomitee koosolekul osaleb kaks kolmandikku kokkuleppe osalistest, sealhulgas Euroopa Liit. Ühiskomitee otsuste vastuvõtmiseks on nõutav esindatud osaliste ühehäälsus. Euroopa Liit on kokkuleppe osaline. Liikmesriigid osutavad komisjonile komitees abi.

               2.3.Interbusi kokkuleppe alusel asutatud ühiskomitee kavandatav õigusakt

               Ühiskomitee järgmisel koosolekul 2018. aastal on kavas vastu võtta ühiskomitee otsus nr x/xxxx

               Kavandatava õigusakti eesmärk on ajakohastada kokkulepet, et võtta arvesse tehnika ja õigusloome arengut pärast 2009. aasta lõppu.

               Kõnealune kavandatud õigusakt saab kokkuleppeosaliste jaoks siduvaks vastavalt kokkuleppe artiklile 23, milles on ette nähtud ühiskomitee asutamine ja selle hääletamiskord.

               3.Liidu nimel võetav seisukoht

               Kokkuleppeosalistega peetud läbirääkimiste käigus ilmnes, et nõukogu seisukohas oli vaja teha teatavaid muudatusi. Need muudatused on esitatud allpool punktis 5.

               Komisjoni uue ettepanekuga nõukogu otsuse kohta soovitakse määrata kindlaks liidu uued seisukohad seoses Interbusi kokkuleppe artikli 23 kohaselt loodud ühiskomitee otsuse nr x/xxxx eelnõuga. Varasem nõukogu otsus (EL) 2016/1146 tuleks tunnistada kehtetuks.

               Varasema seisukoha kavandatavad muudatused on kooskõlas kehtiva poliitikaga, sest nendega üldiselt muudetakse teksti selgemaks ja ühel juhul nähakse ette lühike üleminekuperiood nende kokkuleppeosaliste jaoks, kes ei kuulu ELi. Kolmeaastane üleminekuperiood, mis nähakse ette seoses sõitjate õigustega (määrus (EL) nr 181/2011 (
                  6
               )), on võrdlemisi lühike ja sellest tulenevad võimalikud konkurentsimoonutused on eeldatavasti mõõdukad.

               Kavandatav ühiskomitee otsus nr x/xxxx, mis on esitatud lisas, on kooskõlas ELi naabrus- ja välispoliitikaga.

               Otsuse eelnõu on samuti kooskõlas selliste lepingutega nagu tolliliidulepingud, ühinemiseelsed lepingud ja assotsieerimislepingud.

               Liidu kui kokkuleppeosalise seisukohta saab muuta ainult liit ise, seega kuulub küsimus liidu ainupädevusse.

               4.Õiguslik alus

               4.1.Menetlusõiguslik alus

               4.1.1.Põhimõtted

               ELi toimimise lepingu artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  7
               .

               4.1.2.Kohaldamine käesoleval juhul

               Ühiskomitee on kokkuleppega (Interbusi kokkulepe) asutatud organ.

               Akt, mis ühiskomiteel tuleb vastu võtta, on õigusliku toimega akt. Kavandataval õigusaktil on õiguslik mõju, sest sellega antakse ühiskomiteele volitus ajakohastada kokkulepet, et võtta arvesse õigusloome ja tehnika arengut. Kavandatava õigusaktiga ei täiendata ega muudeta kokkuleppe institutsioonilist raamistikku.

               Seega on esildatud otsuse menetlusõiguslik alus ELi toimimise lepingu artikli 218 lõige 9 koostoimes ELi toimimise lepingu artikliga 91. Õiguslik alus jääb samaks, nagu see oli esialgse nõukogu otsuse (EL) 2016/1146 puhul.

               4.2.Materiaalõiguslik alus

               4.2.1.Põhimõtted

               ELi toimimise lepingu artikli 218 lõike 9 kohaste otsuste materiaalõiguslik alus sõltub eelkõige selle kavandatava õigusakti eesmärgist ja sisust, mille kohta liidu nimel seisukoht võetakse. Kavandatava õigusaktiga taotletakse ühte eesmärki ja seega peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus.

               4.2.2.Kohaldamine käesoleval juhul

               Kavandatava õigusakti peamine eesmärk ja sisu on seotud transpordipoliitikaga.

               Seepärast on esildatud otsuse materiaalõiguslik alus ELi toimimise lepingu artikkel 91.

               4.3.Kokkuvõte

               Ettepanekus esitatud otsuse õiguslik alus peaks seega olema ELi toimimise lepingu artikkel 91 koostoimes artikli 218 lõikega 9.

               Õiguslik alus jääb samaks, nagu see oli esialgse nõukogu otsuse (EL) 2016/1146 puhul.

               5.Otsusele (EL) 2016/1146 lisatud ühiskomitee otsuse eelnõu muudatuste üksikasjalik loetelu

               (1)Ettepaneku kohaselt tuleks põhjendustele eelnevates viidetes osutada ühiskomitee otsusele nr 1/2011, millega muudeti Interbusi kokkulepet. See ei avalda mingit mõju sisule.

               (2)Ühiskomitee otsuse eelnõu artiklile 1 on seoses protokollile lisatava täiendava avalduse näidisega lisatud viide määrusele (EL) nr 181/2011, mis käsitleb bussisõitjate õigusi. Sellise avalduse esitaksid Interbusi kokkuleppe osalised seoses kõnealuse määruse artikliga 7, millega reguleeritakse mitmesugustes artiklis käsitletud olukordades makstava hüvitise suurust.

               (3)Samuti osutatakse kõnealusele avalduse näidisele ühiskomitee otsuse eelnõu pealkirjas ja selle lisa sätetes.

               (4)Ühiskomitee otsuse eelnõu lisa punkti 1 alapunktis b ning punkti 3 alapunkti a alapunkti iii viimases lõigus kohandatakse mõnevõrra viidet arukale sõidumeerikule AETRi (
                  8
               ) kontekstis, ilma et see piiraks määruse nr 165/2014 ja AETRi kokkuleppe koostoimet. Lisatakse viide AETRi kokkuleppe artiklile 13 seoses kõnealuses artiklis sätestatud üleminekuperioodiga digitaalse sõidumeeriku AETRi kokkuleppe kohaseks kasutuselevõtmiseks.

               (5)Ühiskomitee otsuse eelnõu lisa punkti 2 viimasest lõigust jäetakse välja sõnad „juhuvedusid hõlmavad sätted“. Need on ülearused, kuna määrusega (EL) nr 181/2011 on hõlmatud nii juhuveod kui ka liiniveod ning asjaomased sätted on üksteisest vastavalt eristatud.

               (6)Sama küsimust silmas pidades tundub olevat asjakohane võimaldada kolmeaastane üleminekuperiood nende kokkuleppeosaliste jaoks, kes ei kuulu ELi, et nad saaksid tagada kõnealuse määruse artikliga 7 ette nähtud hüvitiste miinimummäära. Teatavatel juhtudel ületavad kõnealuses määruses sätestatud hüvitiste miinimummäärad märkimisväärselt mõnes ELi-välises kokkuleppeosalise poolt makstavaid hüvitisi ning määrusega ette nähtud tasemeni jõudmiseks on vaja aega.

               (7)Ühiskomitee otsuse eelnõu lisa punktis 6 käsitletakse artikli 4 ja 1. lisa kohta tehtava avalduse näidist. Praegu on see näidis lisatud kokkuleppele, kuid ei ole esitatud lisana. Selguse huvides tehakse ettepanek esitada kõnealune näidis 6. lisana.

               (8)Ühiskomitee otsuse eelnõu lisa punkti 6 alapunktis a käsitletakse kõnealuse avalduse näidise lõiget 1, nagu see on sõnastatud otsusele (EL) 2016/1146 lisatud ühiskomitee otsuse eelnõus, kus näidises osutatakse määruse (EÜ) nr 1071/2009 (
                  9
               ) I peatükis sätestatud kolmele tingimusele. Algselt käsitleti neljandat tingimust, mis on seotud finantssuutlikkusega, avalduse näidise punktis 2. Kuna lisatud otsuse eelnõu kohaselt jäetakse see punkt tervikuna välja, asendatakse praegu punktis 1 (millest saab uues sõnastuses ainus punkt) esitatud viide kolmele tingimusele viitega neljale tingimusele (stabiilne ja tõhus toimimine, hea maine, finantssuutlikkus ja ametialane pädevus).

               (9)Seoses ühiskomitee otsuse eelnõu lisa punkti 6 alapunktiga b tehakse ettepanek jätta välja lõige 2 tervikuna, mitte üksnes lõike 2 teine lõik, nagu on sätestatud otsuses (EL) 2016/1146. 6. lisas esitatud avalduse näidise kõnealune lõige on seotud finantssuutlikkuse üleminekuperioodiga, mis kestab 1. jaanuarini 2005, nagu ette nähtud kokkuleppe artikliga 4. See aeg on möödunud ja punkt 2 tuleb tervikuna välja jätta. Seega tehakse samuti ettepanek loobuda avalduse näidise numeratsioonist. .

               (10)Kokkuleppele tuleks lisada eraldi 7. lisana Interbusi kokkuleppe osaliste poolt seoses määruse (EL) nr 181/2011 artikliga 7 tehtava avalduse näidis, mida kasutatakse seoses eespool nimetatud kolmeaastase üleminekuperioodiga.

               6.Kavandatava õigusakti avaldamine

               Kuna ühiskomitee aktiga muudetakse rahvusvahelist reisijate juhuvedu käsitlevat Interbusi kokkulepet, on asjakohane avaldada see pärast vastuvõtmist Euroopa Liidu Teatajas.

               2018/0144 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) alusel asutatud ühiskomitees seoses kõnealuse komitee otsuse nr x/xxxx eelnõuga

               (EMPs kohaldatav tekst)

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,

               võttes arvesse Euroopa Komisjoni ettepanekut
                  10

               ning arvestades järgmist:

               (1)Bussidega toimuvat rahvusvahelist reisijate juhuvedu käsitleva Interbusi kokkuleppe (edaspidi „kokkulepe“) sõlmis liit nõukogu 3. oktoobri 2002. aasta otsusega
                  11
                ning see jõustus 1. jaanuaril 2003.

               (2)Kokkuleppe artikli 24 lõike 2 kohaselt muudab või kohandab ühiskomitee kontrolldokumentide ja muude dokumentide näidiseid, mis on esitatud kokkuleppe lisades. Selleks et võtta arvesse tulevasi liidus võetavaid meetmeid, muudab või kohandab ühiskomitee kokkuleppe artikli 24 lõike 2 punkti c kohaselt 1. lisa, milles käsitletakse sõitjate autoveo-ettevõtjatele kohaldatavaid nõudeid, ning 2. lisa, milles käsitletakse busside suhtes kohaldatavaid tehnilisi standardeid. Kokkuleppe artikli 24 lõike 2 punkti e kohaselt muudab või kohandab ühiskomitee ka sotsiaalsätteid käsitlevaid nõudeid.

               (3)Viimati ajakohastati kokkuleppes liidu õigusaktide loetelu ühiskomitee otsusega nr 1/2011,
                  12
                milles võeti arvesse 2009. aasta lõpuks vastu võetud liidu õigusakte.

               (4)Interbusi ühiskomitee võtab 2018. aasta koosolekul vastu ühiskomitee otsuse, millega ajakohastatakse kokkulepet, et võtta arvesse tehnika ja õigusloome arengut.

               (5)Nõukogu otsusega (EL) 2016/1146
                  13
                kehtestati Euroopa Liidu seisukoht, mis käsitles Interbusi ühiskomitee otsuse eelnõu, võttes arvesse kuni 2015. aasta lõpuni vastu võetud liidu õigusakte.

               (6)Kokkuleppeosalistega
                  14
                peetud läbirääkimiste käigus ilmnes, et nõukogu poolt heakskiidetud tekstis oli vaja teha teatavaid muudatusi. Need muudatused olid eelkõige seotud arukat sõidumeerikut käsitlevate liidu õigusnormide ja AETRi vahelise koostoimega ning võttes arvesse teatavate Interbusi kokkuleppe osaliste olukorda, üleminekuperioodi võimaldamisega seoses määruse (EL) nr 181/2011
                  15
                artikli 7 kohaste hüvitiste suurusega.

               (7)On asjakohane tunnistada kehtetuks nõukogu otsus (EL) 2016/1146 ja võtta vastu uus ühiskomitees liidu nimel võetav seisukoht, sest otsus on liidu jaoks siduv,

               ON VASTU VÕTNUD KÄESOLEVA OTSUSE:

               Artikkel 1

               Liidu nimel võetav seisukoht ühiskomitees, mis on asutatud vastavalt bussidega toimuvat rahvusvahelist reisijate juhuvedu käsitleva kokkuleppe artiklile 23, põhineb käesolevale otsusele lisatud ühiskomitee otsuse eelnõul.

               Artikkel 2

               Nõukogu otsus (EL) 2016/1146 tunnistatakse kehtetuks.

               Artikkel 3

               Nõukogu otsus ja ühiskomitee otsuse eelnõu avaldatakse pärast nende vastuvõtmist Euroopa Liidu Teatajas.

               Artikkel 4

               Käesolev otsus on adresseeritud komisjonile.

               Brüssel,

                     Nõukogu nimel

                     eesistuja

                     (1)

                        Tulevase ühiskomitee otsuse järjekorranumber ja aastaarv esitatakse järgmisel kujul: „x/xxxx“. Varasem number oli „1/2016“.

                     (2)

                        EÜT L 321, 26.11.2002, lk 11.

                     (3)

                        ELT L 8, 12.1.2012, lk 38.

                     (4)

                        Interbusi kokkuleppe osalised on Euroopa Liit, Albaania Vabariik, Bosnia ja Hertsegoviina, endine Jugoslaavia Makedoonia vabariik, Moldova Vabariik, Montenegro, Türgi Vabariik ja Ukraina.

                     (5)

                        ELT L 189, 14.7.2016, lk 48.

                     (6)

                        Euroopa Parlamendi ja nõukogu 16. veebruari 2011. aasta määrus (EL) nr 181/2011, mis käsitleb bussisõitjate õigusi ning millega muudetakse määrust (EÜ) nr 2006/2004 (ELT L 55, 28.2.2011, lk 1).

                     (7)

                        Euroopa Liidu Kohtu otsus, 7.10.2014, Saksamaa vs. nõukogu, C-399/12, ECLI:EU:C:2014:2258, punktid 61–64.

                     (8)

                        Rahvusvahelisel autoveol töötava sõiduki meeskonna tööalane Euroopa kokkulepe (AETR).

                     (9)

                        Euroopa Parlamendi ja nõukogu 21. oktoobri 2009. aasta määrus (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51).

                     (10)

                        COM(2018)291.

                     (11)

                        Nõukogu 3. oktoobri 2002. aasta otsus 2002/917/EÜ rahvusvahelist bussidega toimuvat reisijate juhuvedu käsitleva Interbusi lepingu sõlmimise kohta (ELT L 321, 26.11.2002, lk 11).

                     (12)

                        Bussidega toimuvat rahvusvahelist reisijate juhuvedu käsitleva Interbusi kokkuleppe alusel asutatud ühiskomitee 11. novembri 2011. aasta otsus nr 1/2011 ühiskomitee töökorra vastuvõtmise ning kokkuleppe 1. lisa, milles käsitletakse reisijate autoveo-ettevõtjatele esitatavaid nõudeid, kokkuleppe 2. lisa, milles käsitletakse busside suhtes kohaldatavaid tehnilisi standardeid, ning kokkuleppe artiklis 8 osutatud sotsiaalsätteid käsitlevate nõuete kohandamise kohta (ELT L 8, 12.1.2012, lk 38).

                     (13)

                        Nõukogu 27. juuni 2016. aasta otsus (EL) 2016/1146 seisukoha kohta, mis võetakse Euroopa Liidu nimel seoses bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) alusel asutatud ühiskomitees seoses selle otsuse nr 1/2016 eelnõuga (ELT L 189, 14.7.2016, lk 48).

                     (14)

                        Interbusi kokkuleppe osalised on Euroopa Liit, Albaania Vabariik, Bosnia ja Hertsegoviina, endine Jugoslaavia Makedoonia vabariik, Moldova Vabariik, Montenegro, Türgi Vabariik ja Ukraina.

                     (15)

                        Euroopa Parlamendi ja nõukogu 16. veebruari 2011. aasta määrus (EL) nr 181/2011, mis käsitleb bussisõitjate õigusi ning millega muudetakse määrust (EÜ) nr 2006/2004 (ELT L 55, 28.2.2011, lk 1).

    ---documentbreak---

               EUROOPA KOMISJON
            Brüssel,16.5.2018
            COM(2018) 291 final
            LISA
            järgmise dokumendi juurde:
            Ettepanek: NÕUKOGU OTSUS
            seisukoha kohta, mis võetakse Euroopa Liidu nimel bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) alusel asutatud ühiskomitees seoses kõnealuse komitee otsuse nr x/xxxx eelnõuga

               LIIDE

               BUSSIDEGA TOIMUVAT RAHVUSVAHELIST REISIJATE JUHUVEDU KÄSITLEVA KOKKULEPPE (INTERBUSI KOKKULEPE) ALUSEL ASUTATUD ÜHISKOMITEE OTSUS nr x/xxxx,(
                  1
               )

               [LISADA KUUPÄEV],

               millega kohandatakse kokkuleppe artiklit 8, kokkuleppe 1., 2., 3. ja 5. lisa ning Interbusi kokkuleppe osaliste poolt artikli 4 ja 1. lisa kohta tehtava avalduse näidist, võetakse uue lisana kasutusele Interbusi kokkuleppe osaliste poolt seoses määruse (EL) nr 181/2011 artikliga 7 tehtava avalduse näidis, ning tunnistatakse kehtetuks soovitus nr 1/2011

               ÜHISKOMITEE,

               võttes arvesse bussidega toimuvat rahvusvahelist reisijate juhuvedu käsitlevat kokkulepet (Interbusi kokkulepe)(
                  2
               ), mida ajakohastati ühiskomitee otsusega nr 1/2011 (
                  3
               ), eriti kokkuleppe artiklit 24,

               ning arvestades järgmist:

               (1)Bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) (edaspidi „kokkulepe“) artiklis 23 on sätestatud ühiskomitee asutamine („ühiskomitee“), et hõlbustada kokkuleppe haldamist.

               (2)Kokkuleppe artikli 24 lõike 2 punkti b kohaselt muudab või kohandab ühiskomitee kontrolldokumentide ja muude dokumentide näidiseid, mis on esitatud kokkuleppe lisades. Selleks et võtta arvesse tulevasi liidus võetavaid meetmeid, muudab või kohandab ühiskomitee kooskõlas kokkuleppe artikli 24 lõike 2 punktiga c lisasid, milles käsitletakse busside suhtes kohaldatavaid tehnilisi standardeid, ning 1. lisa, mis käsitleb sõitjate autoveo-ettevõtjatele seatud tingimusi. Kokkuleppe artikli 24 lõike 2 punkti e kohaselt muudab või kohandab ühiskomitee ka sotsiaalsätteid käsitlevaid nõudeid. Selleks peab ühiskomitee astuma vajaduse korral samme kokkuleppe ajakohastamiseks, et võtta arvesse tehnika ja õigusloome arengut.

               (3)Viimati ajakohastati kokkuleppes liidu õigusaktide loetelu ühiskomitee otsusega nr 1/2011, milles võeti arvesse 2009. aasta lõpuks vastu võetud liidu õigusakte. Nüüd on asjakohane lisada uued õigusaktid, mille liit on alates sellest ajast vastu võtnud.

               (4)Ühiskomitee soovituses nr 1/2011 (
                  4
               ) on sätestatud tehnilise aruande vorm, mida kasutatakse busside kontrollimisel teedel. See vorm on aegunud ja tuleks seetõttu tunnistada kehtetuks,

               ON VASTU VÕTNUD KÄESOLEVA OTSUSE:

               Artikkel 1

               Vastavalt käesoleva otsuse lisale kohandatakse kokkuleppe artiklis 8 osutatud sotsiaalsätteid käsitlevaid nõudeid, kokkuleppe 1. lisas sätestatud sõitjate autoveo-ettevõtjatele kohaldatavaid nõudeid, kokkuleppe 2. lisas sätestatud busside suhtes kohaldatavaid tehnilisi standardeid, kokkuleppe 3. lisas esitatud veoloanõudest vabastatud juhuveoteenuse kontrolldokumendi näidist, kokkuleppe 5. lisas esitatud liberaliseerimata juhuveo loa näidist ning Interbusi kokkuleppe osaliste poolt artikli 4 ja 1. lisa kohta tehtava avalduse näidist. Samuti lisatakse Interbusi kokkuleppe osaliste poolt seoses määruse (EL) nr 181/2011 artikliga 7 tehtava avalduse näidis, mis esitatakse kokkuleppe uue lisana.

               Artikkel 2

               Ühiskomitee soovitus nr 1/2011 tunnistatakse kehtetuks.

               Artikkel 3

               Käesolev otsus jõustub selle vastuvõtmise päeval.

               Brüssel, [LISADA KUUPÄEV].

                  Ühiskomitee nimel

               esimees
                     sekretär

               LIITE LISA

               Kokkuleppe artikli 8 (milles käsitletakse sotsiaalsätteid), 1. lisa (milles käsitletakse sõitjate autoveo-ettevõtjatele kohaldatavaid nõudeid), 2. lisa (milles käsitletakse busside suhtes kohaldatavaid tehnilisi standardeid), 3. lisa (milles on esitatud veoloanõudest vabastatud juhuveoteenuse kontrolldokumendi näidis), 5. lisa (milles on esitatud liberaliseerimata juhuveo loa näidis) ning Interbusi kokkuleppe osaliste poolt artikli 4 ja 1. lisa kohta tehtava avalduse näidise kohandamine, ning uue lisana Interbusi kokkuleppe osaliste poolt seoses määruse (EL) nr 181/2011 artikliga 7 tehtava avalduse näidise kasutuselevõtmine(
                  5
               )

               (1)Artiklis 8 muudetakse liidu õigusaktide loetelu järgmiselt:

               (a)viide nõukogu määrusele (EMÜ) nr 3821/85 asendatakse järgmisega:

               „–Kuni Euroopa Parlamendi ja nõukogu 4. veebruari 2014. aasta määruse (EL) nr 165/2014 (ELT L 60, 28.2.2014, lk 1) kohaldamise alguseni kohaldatakse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta (EÜT L 370, 31.12.1985, lk 8), viimati muudetud komisjoni 30. oktoobri 2014. aasta määrusega (EL) nr 1161/2014 (ELT L 311, 31.10.2014, lk 19).

               Määruse (EMÜ) nr 3821/85 asemel võib kohaldada AETRi kokkuleppe, sealhulgas selle protokollide, samaväärseid eeskirju;“

               (b)lisatakse viide järgmisele liidu õigusaktile:

               „–Euroopa Parlamendi ja nõukogu 4. veebruari 2014. aasta määrust (EL) nr 165/2014 autovedudel kasutatavate sõidumeerikute kohta, millega tunnistatakse kehtetuks nõukogu määrus (EMÜ) nr 3821/85 autovedudel kasutatavate sõidumeerikute kohta ning muudetakse Euroopa Parlamendi ja nõukogu määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist (ELT L 60, 28.2.2014, lk 1), hakatakse kohaldama alates kõnealuse määruse artiklis 46 osutatud rakendusakti kohaldamise alguskuupäevast.

               Määruse (EL) nr 165/2014 asemel võib kohaldada AETRi kokkuleppe, sealhulgas selle protokollide, asjaomaseid eeskirju, ilma et see piiraks AETRi kokkuleppe artikli 13 kohaldamist.“

               (2)Kokkuleppe 1. lisas asendatakse liidu õigusaktide loetelu järgmisega:

               „Euroopa Parlamendi ja nõukogu 15. märtsi 2006. aasta määrus (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (ELT L 102, 11.4.2006, lk 1), viimati muudetud Euroopa Parlamendi ja nõukogu 4. veebruari 2014. aasta määrusega (EL) nr 165/2014 (ELT L 60, 28.2.2014, lk 1);

               Euroopa Parlamendi ja nõukogu 21. oktoobri 2009. aasta määrus (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51), viimati muudetud nõukogu 13. mai 2013. aasta määrusega (EL) nr 517/2013 (ELT L 158, 10.6.2013, lk 1);

               Euroopa Parlamendi ja nõukogu 21. oktoobri 2009. aasta määrus (EÜ) nr 1073/2009 rahvusvahelisele bussiteenuste turule juurdepääsu käsitlevate ühiseeskirjade kohta ning millega muudetakse määrust (EÜ) nr 561/2006 (ELT L 300, 14.11.2009, lk 88), viimati muudetud nõukogu 13. mai 2013. aasta määrusega (EL) nr 517/2013 (ELT L 158, 10.6.2013, lk 1);

               Euroopa Parlamendi ja nõukogu 16. veebruari 2011. aasta määrus (EL) nr 181/2011, mis käsitleb bussisõitjate õigusi ning millega muudetakse määrust (EÜ) nr 2006/2004 (ELT L 55, 28.2.2011, lk 1).

               Üleminekuaja jooksul, mis kestab kuni kolm aastat pärast ühiskomitee otsuse x/xxxx vastuvõtmist, võivad kõik kokkuleppeosalised, välja arvatud Euroopa Liit, kohaldada määruse (EL) nr 181/2011 artikli 7 asemel kõnealuses artiklis käsitletud küsimustega seotud siseriiklikke õigusnorme. Kokkuleppeosaline, kes soovib kõnealust üleminekuaega ära kasutada, teavitab ühiskomitee sekretariaati sellisest soovist 7. lisas esitatud avalduse näidisest lähtudes koostatud ning nõuetekohaselt täidetud ja allkirjastatud avaldusega kahe kuu jooksul pärast ühiskomitee otsuse x/xxxx vastuvõtmist.“

               (3)Kokkuleppe 2. lisa muudetakse järgmiselt.

               (a)Artiklit 1 muudetakse järgmiselt:

               i)punkt a asendatakse järgmisega:

               „a) mootorsõidukite ja nende haagiste tehnoülevaatus:

               –kuni 19. maini 2018 kohaldatakse Euroopa Parlamendi ja nõukogu 6. mai 2009. aasta direktiivi 2009/40/EÜ mootorsõidukite ja nende haagiste tehnoülevaatuse kohta (ELT L 141, 6.6.2009, lk 12), viimati muudetud komisjoni 5. juuli 2010. aasta direktiiviga 2010/48/EL (ELT L 173, 8.7.2010, lk 47);

               –alates 20. maist 2018 kohaldatakse Euroopa Parlamendi ja nõukogu 3. aprilli 2014. aasta direktiivi 2014/45/EL, milles käsitletakse mootorsõidukite ja nende haagiste korralist tehnoülevaatust ja millega tunnistatakse kehtetuks direktiiv 2009/40/EÜ (ELT L 127, 29.4.2014, lk 51);

               –kuni 19. maini 2018 kohaldatakse Euroopa Parlamendi ja nõukogu 6. juuni 2000. aasta direktiivi 2000/30/EÜ ühenduses liiklevate kommertsveokite tehnokontrolli kohta (EÜT L 203, 10.8.2000, lk 1), viimati muudetud komisjoni 5. juuli 2010. aasta direktiiviga 2010/47/EL (ELT L 173, 8.7.2010, lk 33);

               –alates 20. maist 2018 kohaldatakse Euroopa Parlamendi ja nõukogu 3. aprilli 2014. aasta direktiivi 2014/47/EL, milles käsitletakse liidus liiklevate ärilisel otstarbel kasutatavate sõidukite tehnokontrolli ja -ülevaatust ning millega tunnistatakse kehtetuks direktiiv 2000/30/EÜ (ELT L 127, 29.4.2014, lk 134);“

               ii)punkt c asendatakse järgmisega:

               „c) maksimaalmõõtmed ja täismass:

               –nõukogu 25. juuli 1996. aasta direktiiv 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EÜT L 235, 17.9.1996, lk 59), viimati muudetud Euroopa Parlamendi ja nõukogu 29. aprilli 2015. aasta direktiiviga (EL) 2015/719 (ELT L 115, 6.5.2015, lk 1);

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3);

               –komisjoni 12. detsembri 2012. aasta määrus (EL) nr 1230/2012, millega rakendatakse Euroopa Parlamendi ja nõukogu määrust (EÜ) nr 661/2009 seoses mootorsõidukite ja nende haagiste masside ja mõõtmete tüübikinnitusnõuetega ning millega muudetakse Euroopa Parlamendi ja nõukogu direktiivi 2007/46/EÜ (ELT L 353, 21.12.2012, lk 31);“

               iii)punkt d asendatakse järgmisega:

               „d) autovedudel kasutatavad sõidumeerikud:

               –kuni Euroopa Parlamendi ja nõukogu 4. veebruari 2014. aasta määruse (EL) nr 165/2014 (ELT L 60, 28.2.2014, lk 1) kohaldamise alguseni kohaldatakse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta (EÜT L 370, 31.12.1985, lk 8), viimati muudetud komisjoni 30. oktoobri 2014. aasta määrusega (EL) nr 1161/2014 (ELT L 311, 31.10.2014, lk 19), või AETRi kokkuleppega, sealhulgas selle protokollidega, kehtestatud samaväärseid eeskirju.

               Määruse (EMÜ) nr 3821/85 asemel võib kohaldada AETRi kokkuleppe, sealhulgas selle protokollide, samaväärseid eeskirju;

               –Euroopa Parlamendi ja nõukogu 4. veebruari 2014. aasta määrust (EL) nr 165/2014 autovedudel kasutatavate sõidumeerikute kohta, millega tunnistatakse kehtetuks nõukogu määrus (EMÜ) nr 3821/85 autovedudel kasutatavate sõidumeerikute kohta ning muudetakse Euroopa Parlamendi ja nõukogu määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist (ELT L 60, 28.2.2014, lk 1), hakatakse kohaldama alates kõnealuse määruse artiklis 46 osutatud rakendusakti kohaldamise alguskuupäevast.

               Määruse (EL) nr 165/2014 asemel võib kohaldada AETRi kokkuleppe, sealhulgas selle protokollide, asjaomaseid eeskirju, ilma et see piiraks AETRi kokkuleppe artikli 13 kohaldamist.“

               (b)Artiklit 2 muudetakse järgmiselt:

               i)esimese lõigu ja tabeli vahel asuvad pealkirjad ja viited asendatakse järgmisega:

               „Heitgaasid:

               –Euroopa Parlamendi ja nõukogu 20. juuni 2007. aasta määrus (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 171, 29.6.2007, lk 1), viimati muudetud komisjoni 29. mai 2012. aasta määrusega (EL) 459/2012 (ELT L 142, 1.6.2012, lk 16);

               –Euroopa Parlamendi ja nõukogu 18. juuni 2009. aasta määrus (EÜ) nr 595/2009, mis käsitleb mootorsõidukite ja mootorite tüübikinnitust seoses raskeveokite heitmetega (Euro VI) ning sõidukite remondi- ja hooldusteabe kättesaadavust ning millega muudetakse määrust (EÜ) nr 715/2007 ja direktiivi 2007/46/EÜ ning tunnistatakse kehtetuks direktiivid 80/1269/EMÜ, 2005/55/EÜ ja 2005/78/EÜ (ELT L 188, 18.7.2009, lk 1), viimati muudetud komisjoni 31. jaanuari 2014. aasta määrusega (EL) nr 133/2014 (ELT L 47, 18.2.2014, lk 1).

               Müraemissioon:

               –nõukogu 6. veebruari 1970. aasta direktiiv 70/157/EMÜ mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise kohta (EÜT L 42, 23.2.1970, lk 16), viimati muudetud nõukogu 13. mai 2013. aasta direktiiviga 2013/15/EL (ELT L 158, 10.6.2013, lk 172), mida vastavalt Euroopa Parlamendi ja nõukogu 16. aprilli 2014. aasta määruse (EL) nr 540/2014 artiklile 14 kohaldatakse kuni 30. juunini 2027;

               –Euroopa Parlamendi ja nõukogu 16. aprilli 2014. aasta määrus (EL) nr 540/2014 mootorsõidukite ja varusummutisüsteemide mürataseme kohta, millega muudetakse direktiivi 2007/46/EÜ ja tunnistatakse kehtetuks direktiiv 70/157/EMÜ (ELT L 158, 27.5.2014, lk 131), mida kooskõlas kõnealuse määruse artikliga 15 kohaldatakse vastavalt alates 1. juulist 2016, 1. juulist 2019 ja 1. juulist 2027.

               Piduriseadmed:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Rehvid:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Valgustus- ja valgussignaalseadmed:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Kütusepaak:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Tahavaatepeeglid:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Turvavööd – paigaldamine:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Turvavööd – kinnituspunktid:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Istmed:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Siseehitus (tule leviku tõkestamine):

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Sisustuselemendid (avariiväljapääsud, juurdepääsetavus, istmete mõõtmed, pealisehituse tugevus jne):

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3).

               Kõrgetasemelised hädapidurdussüsteemid:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3);

               –komisjoni 16. aprilli 2012. aasta määrus (EL) nr 347/2012, millega rakendatakse Euroopa Parlamendi ja nõukogu rakendusmäärus (EÜ) nr 661/2009, mis käsitleb teatavate kategooriate mootorsõidukite tüübikinnituse nõudeid seoses kõrgetasemeliste hädapidurdussüsteemidega (ELT L 109, 21.4.2012, lk 1), viimati muudetud komisjoni 8. aprilli 2015. aasta määrusega (EL) 2015/562 (ELT L 93, 9.4.2015, lk 35).

               Sõidurajalt kõrvalekaldumise hoiatussüsteem:

               –Euroopa Parlamendi ja nõukogu 13. juuli 2009. aasta määrus (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 200, 31.7.2009, lk 1), viimati muudetud komisjoni 3. veebruari 2015. aasta määrusega (EL) 2015/166 (ELT L 28, 4.2.2015, lk 3);

               –komisjoni 23. aprilli 2012. aasta määrus (EL) nr 351/2012, millega rakendatakse Euroopa Parlamendi ja nõukogu määrust (EÜ) nr 661/2009 seoses tüübikinnituse nõuetega, mis käsitlevad sõidurajalt kõrvalekaldumise hoiatussüsteemide paigaldamist mootorsõidukitele (ELT L 110, 24.4.2012, lk 18).“;

               ii)tabel asendatakse järgmisega:

                        „Pealkiri

                        ÜRO–Euroopa Majanduskomisjoni eeskiri

                        (viimane muudatus)

                        Liidu õigusakt

                        Heitgaasid

                        49

                        Määrus (EÜ) nr 715/2007, viimati muudetud määrusega (EL) nr 459/2012.

                        Määrus (EÜ) nr 595/2009, viimati muudetud määrusega (EL) nr 133/2014.

                        Müraemissioon

                        51

                        Direktiiv 70/157/EMÜ, viimati muudetud nõukogu direktiiviga 2013/15/EL, mida vastavalt määruse (EL) nr 540/2014 artiklile 14 kohaldatakse kuni 30. juunini 2027.

                        Määrus (EL) nr 540/2014, mida vastavalt selle artiklile 15 kohaldatakse alates 1. juulist 2016, 1. juulist 2019 ja 1. juulist 2027.

                        Piduriseadmed

                        13

                        Määrus (EÜ) nr 661/2009, viimati muudetud määrusega (EL) 2015/166.

                        Rehvid

                        54

                        117

                        Määrus (EÜ) nr 661/2009, viimati muudetud määrusega (EL) 2015/166.

                        Valgustus- ja valgussignaalseadmed

                        48

                        Määrus (EÜ) nr 661/2009, viimati muudetud määrusega (EL) 2015/166.

                        Kütusepaak

                        34

                        58

                        Määrus (EÜ) nr 661/2009, viimati muudetud määrusega (EL) 2015/166.

                        Tahavaatepeeglid

                        46

                        Määrus (EÜ) nr 661/2009, viimati muudetud määrusega (EL) 2015/166.

                        Turvavööd – paigaldamine

                        16

                        Määrus (EÜ) nr 661/2009, viimati muudetud määrusega (EL) 2015/166.

                        Turvavööd – kinnituspunktid

                        14

                        Määrus (EÜ) nr 661/2009, viimati muudetud määrusega (EL) 2015/166.

                        Istmed

                        17

                        Määrus (EÜ) nr 661/2009, viimati muudetud määrusega (EL) 2015/166.

                        Siseehitus (tule leviku tõkestamine)

                        118

                        Määrus (EÜ) nr 661/2009, viimati muudetud määrusega (EL) 2015/166.

                        Sisustuselemendid (avariiväljapääsud, juurdepääsetavus, istmete mõõtmed, pealisehituse tugevus jne)

                        66

                        107

                        Määrus (EÜ) nr 661/2009, viimati muudetud määrusega (EL) 2015/166.

                        Kõrgetasemelised hädapidurdussüsteemid

                        131

                        Määrus (EÜ) nr 661/2009, viimati muudetud määrusega (EL) 2015/166.

                        Komisjoni määrus (EL) nr 347/2012, viimati muudetud määrusega komisjoni määrusega (EL) 2015/562.

                        Sõidurajalt kõrvalekaldumise hoiatussüsteem

                        130

                        Määrus (EÜ) nr 661/2009, viimati muudetud määrusega (EL) 2015/166.

                        Komisjoni määrus (EL) nr 351/2012.“

               (4)Kokkuleppe 3. lisa joonealune märkus asendatakse järgmisega:

               „Albaania (AL), Austria (A), Belgia (B), Bosnia ja Hertsegoviina (BIH), Bulgaaria (BG), Eesti (EST), Hispaania (E), Horvaatia (HR), Iirimaa (IRL), Itaalia (I), Kreeka (GR), Küpros (CY), Leedu (LT), Luksemburg (L), Läti (LV), Madalmaad (NL), endine Jugoslaavia Makedoonia Vabariik (MK), Malta (MT), Moldova Vabariik (MD), Montenegro (ME), Poola (PL), Portugal (P), Prantsusmaa (F), Rootsi (S), Rumeenia (RO), Saksamaa (D), Slovaki Vabariik (SK), Sloveenia (SLO), Soome (FIN), Taani (DK), Tšehhi Vabariik (CZ), Türgi (TR), Ungari (H), Ukraina (UA), Ühendkuningriik (UK), täiendatakse.“

               (5)Kokkuleppe 5. lisa joonealune märkus asendatakse järgmisega:

               „Albaania (AL), Austria (A), Belgia (B), Bosnia ja Hertsegoviina (BIH), Bulgaaria (BG), Eesti (EST), Hispaania (E), Horvaatia (HR), Iirimaa (IRL), Itaalia (I), Kreeka (GR), Küpros (CY), Leedu (LT), Luksemburg (L), Läti (LV), Madalmaad (NL), endine Jugoslaavia Makedoonia Vabariik (MK), Malta (MT), Moldova Vabariik (MD), Montenegro (ME), Poola (PL), Portugal (P), Prantsusmaa (F), Rootsi (S), Rumeenia (RO), Saksamaa (D), Slovaki Vabariik (SK), Sloveenia (SLO), Soome (FIN), Taani (DK), Tšehhi Vabariik (CZ), Türgi (TR), Ungari (H), Ukraina (UA), Ühendkuningriik (UK), täiendatakse.“

               (6)Interbusi kokkuleppe osaliste poolt artikli 4 ja 1. lisa kohta tehtava avalduse näidis lisatakse kokkuleppele 6. lisana. Seda muudetakse järgmiselt:

               (a)lõike 1 number jäetakse välja ning sissejuhatav lause asendatakse järgmisega:

               Euroopa Parlamendi ja nõukogu 21. oktoobri 2009. aasta määruse (EÜ) nr 1071/2009 (millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51)) I peatükis sätestatud neli tingimust.“;

               (b)lõige 2 jäetakse välja.

               (7)Kokkuleppele lisatakse 7. lisa.

               „7. lisa

               Euroopa Parlamendi ja nõukogu 16. veebruari 2011. aasta määruse (EL) nr 181/2011 (mis käsitleb bussisõitjate õigusi ning millega muudetakse määrust (EÜ) nr 2006/2004 (ELT L 55, 28.2.2011, lk 1)) artikliga 7 seoses Interbusi kokkuleppe osaliste poolt tehtava avalduse näidis

               (Avaldus tuleb teha kuni kahe kuu jooksul pärast Interbusi kokkuleppe alusel asutatud ühiskomitee otsuse nr x/xxxx vastuvõtmist.)

               AVALDUSE ESITAJA: …………………...………………… (Kokkuleppeosalise nimi)

               1.
                     Seoses määruse (EL) nr 181/2011 artikliga 7 on avalduse esitaja kehtivate siseriiklike õigusaktidega kehtestatud järgmised ülemmäärad hüvitistele, mida tasutakse bussiveoteenuse kasutamisel toimunud õnnetuse käigus põhjustatud surma korral, sealhulgas mõistlikud matusekulud, vigastuse korral ning pagasi kaotsimineku või kahjustamise korral; hüvitise ülemmäär on vähemalt:

               -- …………………….. eurot (või sellele vastav summa omavääringus) sõitja kohta;

               -- …………………….. eurot (või sellele vastav summa omavääringus) pagasiühiku kohta.

               2.
                     Kas avalduse esitaja kehtivate siseriiklike õigusaktidega on ette nähtud, et ratastooli, muu liikumisabivahendi või abiseadme kahjustumise korral tasutav hüvitis on võrdne kaotatud või kahjustatud vahendi asendamise või parandamise kuluga?

               JAH □ EI □

               3.
                     Nähakse ette, et avalduse esitaja kohandab määruse (EL) nr 181/2011 artikli 7 lõikes 2 sätestatud summad ning ratastooli, muu liikumisabivahendi või abiseadme kahjustumise korral tasutava hüvitise kõnealusele määrusele vastavaks hiljemalt järgmiseks kuupäevaks: ……………………………….. (kuupäev; hiljemalt kolm aastat pärast Interbusi kokkuleppe alusel asutatud ühiskomitee otsuse nr x/xxxx vastuvõtmise kuupäeva või, kui see on asjakohane, hiljemalt kolm aastat pärast seda, kui Interbusi kokkuleppe on ratifitseerinud uus kokkuleppeosaline).“

                     (1)

                        Ühiskomitee tulevase otsuse järjekorranumber ja aastaarv esitatakse järgmisel kujul: „x/xxxx“. Varasem number oli „1/2016“.

                     (2)

                        EÜT L 321, 26.11.2002, lk 13.

                     (3)

                        Bussidega toimuvat rahvusvahelist reisijate juhuvedu käsitleva Interbusi kokkuleppe alusel asutatud ühiskomitee 11. novembri 2011. aasta otsus nr 1/2011 ühiskomitee töökorra vastuvõtmise ning kokkuleppe 1. lisa, mis käsitleb reisijate autoveo-ettevõtjatele esitatavaid nõudeid, kokkuleppe 2. lisa, mis käsitleb busside suhtes kohaldatavaid tehnilisi standardeid, ning kokkuleppe artiklis 8 osutatud sotsiaalsätteid käsitlevate nõuete kohandamise kohta (2012/25/EL) (ELT L 8, 12.1.2012, lk 38).

                     (4)

                        Bussidega toimuvat rahvusvahelist reisijate juhuvedu käsitleva Interbusi kokkuleppe alusel asutatud ühiskomitee 11. novembri 2011. aasta soovitus nr 1/2011, mis käsitleb busside tehnilise aruande kasutamist kokkuleppe 2. lisa artiklite 1 ja 2 sätete järelevalve hõlbustamiseks (ELT L 8, 12.1.2012, lk 46).

                     (5)

                        Õigusaktide loetelu kohandamisel võetakse arvesse enne 31. detsembrit 2015 vastu võetud Euroopa Liidu uusi meetmeid.